Абранка

Абранка (мад. Ábránka) — село у Мукачовськӯм районі, Закарпатськой области, Украйины.

 Історія 
У селі є група курґанӯв а у 1860 році кой сройили путь на Везерсалаш туй нашли бронзовы сокровища.

Село первый раз ся споминать у 1610 році ге: Nagy Abranka, Велика Абранка у: 1645-Nagy Abramka, Велика Абрамка; 1728 Abrahanka, Абраганка 1773 Nagy Abranka, Велика Абранка; 1877-Ábránka (Nagy-), Ábránka (Kis-), 1924 Abranka, Абранка.

У 1649 році у селі жило 31 обыватель, у 1692 році туй уж была православна цирьков. У майови 1932 року люди из села Абранка участвовали у «голодному походови» у село Нижні Ворота. Оґанізаторами были лісникы: Й. Королёвич, М. Папиш и другі.

У Советські часы у селі была бриґада колхоза имени 50-роча Окто̄вбра, за нив было 215 га земли, туй садили булі и робили продукты скотарчества.

У Абранці фунґує 8-рӯчна школа, клуб (хыжа № 101), бібліотека и поліклініка.

 Чрезвычна ситуація 2011 
9 новембра 2011 року на Абраньском перевалі коло села перевернулася машина  МАЗ из цыстернову якӯв быв бітум, по аварії уллялося 19 тон емульсії, обы не дати занехарити територію учинили подобу дамбы.

 Присілкы 
Мала Абранка 

Мала Абранка — село у Закарпатськӯв области, Украйины.

Зъединено из селом Абранка 

Спомин: 1645: Kis Abramka, 1773: Kis Abranka, Kasnicze, 1808: Ábránka (Kis-), Kusnicza Malá, Kusznicza Malá, 1851: Ábránka (Nagy, Kis), 1877: Ábránka (Kis-), 1881: Kisábrámka, Kusnica.

Кушниця 

Кушниця — село у Закарпатьскӯв области, Украйины.

Зъединено из селом Абранка у 1960 році.

У апрілёви 1645 році Дюрдь Раковці дав ґрамоту Павлови Кушіньскому и ёго сынам, Иванови и Игнатови, обы они основали село на берегови рікы Абранка.

 Обывательство 
У 2001 році у селі жило 584 людий, из них:
 Украйинці — 99,32%
 Руські — 0,34%
 Мадяры — 0,17%

 Ґеоґрафія 
Селом протікать невелика ріка Абранка.

 Удкликованя 
Тоты даны суть часточно або цалком основаны на перекладї статї Абранка на Украйинськӯв Вікіпедії (чісло ревізії не было становлене).